ai4bharat/Pralekha huggingface dataset:
பிரதமர் அலுவலகம்
ரஷிய அதிபர் திரு புடினுடன் பிரதமர் தொலைபேசி உரையாடல்
ரஷிய அதிபர் மேன்மைமிகு விளாடிமிர் புடினுடன் பிரதமர் திரு நரேந்திர மோடி இன்று தொலைபேசி மூலம் உரையாடினார்.
தற்போதைய கொவிட்-19 பெருந்தொற்று நிலைமை குறித்து இரு தலைவர்களும் ஆலோசித்தனர். இந்திய அரசு மற்றும் மக்களுக்கு தமது ஆதரவை தெரிவித்த ரஷ்ய அதிபர், தன்னால் இயன்ற அனைத்து உதவிகளையும் ரஷியா செய்யும் என்று கூறினார். அதிபர் திரு புடினுக்கு நன்றி தெரிவித்த பிரதமர் திரு மோடி, இந்தியாவுக்கான ரஷியாவின் சிறப்பான ஆதரவு இரு நாடுகளின் உறவுக்கான அடையாளம் என்றார்.
சர்வதேச பெருந்தொற்றை எதிர்த்து போராடுவதில் இரு நாடுகளுக்கும் இடையேயான ஒத்துழைப்பு குறித்து இரு தலைவர்களும் ஆலோசித்தனர். ஸ்புட்னிக்-வி தடுப்பு மருந்தின் அவசர கால பயன்பாட்டுக்கு இந்தியாவில் அனுமதி அளிக்கப்பட்டதற்கு அதிபர் புடின் பாராட்டு தெரிவித்தார். இந்தியா, ரஷியா மற்றும் உலக நாடுகளில் இந்தியாவில் உற்பத்தி செய்யப்படும் ரஷிய தடுப்பு மருந்து பயன்படுத்தப்படும் என்றும் தலைவர்கள் தெரிவித்தனர்.
இரு நாடுகளுக்கும் இடையே நிலவும் சிறப்பான மற்றும் பாரம்பரியம் மிக்க உறவின் பின்னணியில் பல்வேறு துறைகளில் இருதரப்பு ஒத்துழைப்பை மேலும் வலுப்படுத்துவதற்கு இரு தலைவர்களும் முக்கியத்துவம் அளித்து பேசினார்கள்.
இந்தியாவின் ககன்யான் திட்டத்திற்கு ரஷியா அளித்த ஆதரவுக்கும், நான்கு ககன்யான் ஆராய்ச்சியாளர்களுக்கு ரஷியா பயிற்சி அளித்ததற்கும் பிரதமர் திரு மோடி பாராட்டு தெரிவித்தார்.
ஹைட்ரஜன் பொருளாதாரம் உள்ளிட்ட புதுப்பிக்கத்தக்க எரிசக்தி துறையில் ஒத்துழைப்பை மேலும் அதிகரிப்பதற்கான வாய்ப்புகள் குறித்தும் இரு தலைவர்களும் பேசினார்கள்.
இரு நாடுகளின் வெளியுறவு மற்றும் பாதுகாப்பு அமைச்சர்கள் அளவில் புதிய 2+2 பேச்சுவார்த்தையை தொடர இரு தலைவர்களும் முடிவெடுத்தனர்.
2019 செப்டம்பரில் விலாடிவோஸ்டாக்கில் நடைபெற்ற தங்களது உச்சி மாநாட்டில் எடுக்கப்பட்ட முக்கிய முடிவுகளை இரு தலைவர்களும் நினைவுக் கூர்ந்தனர்.
தங்களது தனிப்பட்ட மற்றும் நம்பிக்கை மிகுந்த உரையாடலுக்கான வாய்ப்பை வழங்கும், இந்தியாவில் இந்த வருடம் நடக்கவுள்ள இருதரப்பு உச்சி மாநாட்டில் கலந்து கொள்வதற்காக அதிபர் புடின் இந்தியாவுக்கு மேற்கொள்ளவுள்ள பயணத்தை தாம் மிகவும் எதிர்பார்ப்பதாக பிரதமர் திரு மோடி கூறினார்.
2021-ல் இந்தியாவின் தலைமையில் நடைபெறவுள்ள பிரிக்ஸ் மாநாட்டுக்கு ரஷியாவின் முழு ஆதரவை அதிபர் புடின் உறுதிப்படுத்தினார். இருதரப்பு மற்றும் சர்வதேச விஷயங்களில் நெருங்கிய தொடர்பில் இருக்கவும் இரு தலைவர்களும் ஒத்துக் கொண்டனர்.
சுகாதாரம் மற்றும் குடும்ப நலத்துறை அமைச்சகம்
கோவிட்-19-க்கான அமைச்சர்கள் குழுவின் 22-வது கூட்டத்திற்கு டாக்டர் ஹர்ஷ் வர்தன் தலைமை தாங்கினார்
கோவிட்-19-க்கான உயர்மட்ட அமைச்சர்கள் குழுவின் 22-வது கூட்டத்திற்கு மத்திய சுகாதாரம் மற்றும் குடும்ப நல அமைச்சர் டாக்டர் ஹர்ஷ்வர்தன் காணொலி மூலம் இன்று தலைமை தாங்கினார்.
வெளியுறவுத்துறை அமைச்சர் டாக்டர். எஸ். ஜெய்சங்கர், விமானப் போக்குவரத்து அமைச்சர் திரு ஹார்தீப் எஸ். புரி, சுகாதாரம் மற்றும் குடும்ப நல இணை அமைச்சர் திரு. அஸ்வினி குமார் சவுபே மற்றும் உள்துறை இணை அமைச்சர் திரு நித்யானந்த் ராய் ஆகியோர் இக்கூட்டத்தில் கலந்து கொண்டனர்.
கடந்த 12 மாதங்களாக கொரோனா பெருந்தொற்றை எதிர்த்து தொய்வில்லாமல் போராடி வரும் கோவிட் வீரர்களுக்கு தமது மனமார்ந்த நன்றியை கூட்டத்தின் தொடக்கத்திலேயே டாக்டர் ஹர்ஷ் வர்தன் தெரிவித்தார்.
இந்தியாவில் கோவிட் பெருந்தொற்றின் வளர்ச்சி இரண்டு சதவீதத்துக்கு குறைந்துள்ளதாகவும், 1.45 சதவீதமாக உள்ள உயிரிழப்புகளின் விகிதம் உலகத்திலேயே மிகவும் குறைவானவற்றில் ஒன்றாகும் என்றும் அமைச்சர் கூறினார்.
நமது இலக்கான 30 கோடிப் பேருக்கு தடுப்பு மருந்து வழங்குவதை நாம் விரைந்து செயலாற்ற வேண்டும் என்று டாக்டர். ஹர்ஷ் வர்தன் கூறினார்.
மேலும் விவரங்களுக்கு, இந்த ஆங்கில செய்திக் குறிப்பைப் படிக்கவும்
https://www.pib.gov.in/PressReleasePage.aspx?PRID=1681944
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 184.87 கோடியைக் கடந்தது
இந்தியாவில் தற்போது சிகிச்சை பெறுவோரின் எண்ணிக்கை 12,054 ஆக குறைந்துள்ளது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 184.87 கோடிக்கும் அதிகமான  டோஸ்கள் செலுத்தப்பட்டுள்ளன. 2,22,15,213 அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 1.92 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.03% ஆக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.76 சதவீதமாக உள்ளது. கடந்த 24 மணி நேரத்தில் மொத்தம் குணமடைந்தோர் எண்ணிக்கை 1,404. பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,24,96,369.
இந்தியாவில் கடந்த 24 மணி நேரத்தில் 795 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 4,66,332 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 79.15 கோடி . வாராந்திரத் தொற்று 0.22 சதவீதமாக உள்ளது. தினசரித் தொற்று விகிதம் 0.17 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleseDetail.aspx?PRID=1758790
(
அணுசக்தி அமைச்சகம்
கூடங்குளம் அணுமின் நிலைய 3 & 4-வது அணு உலைகள் அமைக்கும் பணி 2023-ல் நிறைவடையும் என மத்திய அமைச்சர் டாக்டர் ஜிதேந்திர சிங் தெரிவித்துள்ளார்
கடந்த 7 ஆண்டுகளில் நிறுவப்பட்ட அணு மின்சார உற்பத்தித் திறன், 40% -க்கு மேல் அதிகரித்து 4780 மெகாவாட்டிலிருந்து 6780 மெகாவாட்டாக உயர்ந்துள்ளது என பிரதமர் அலுவலகம் மற்றும் அணு சக்தித் துறை இணையமைச்சர் டாக்டர் ஜிதேந்திர சிங் தெரிவித்துள்ளார்.
மக்களவையில் கேள்வி ஒன்றுக்கு எழுத்து மூலம் பதிலளித்துள்ள டாக்டர் ஜிதேந்திர சிங், நாட்டிற்கு நீண்ட கால எரிசக்தி பாதுகாப்பை வழங்கும் விதமாக, உள்நாட்டு 3 நிலை அணு மின்சாரத் திட்டத்தை இந்தியா பின்பற்றி வருவதாக கூறியுள்ளார். இது தவிர வெளிநாடுகளின் ஒத்துழைப்புடன், இலகு நீர் அணுஉலைகள் அடிப்படையிலான தூய்மையான மின்சாரத்தை வழங்குவதற்கான கூடுதல் வசதிகளும் ஏற்படுத்தப்பட்டு வருவதாக அவர் குறிப்பிட்டுள்ளார்.
மற்றொரு கேள்விக்கு பதிலளித்துள்ள டாக்டர் ஜிதேந்திர சிங், கூடங்குளம் அணுமின் நிலையத்தில் தலா 1000 மெகாவாட் உற்பத்தித் திறன் கொண்ட 3 மற்றும் 4-வது அணு உலைகளை அமைக்கும் பணி இந்திய அணு மின் கழகத்தால் மேற்கொள்ளப்பட்டு, நவம்பர் 2021 நிலவரப்படி 54.96% உற்பத்தித் திறன் எட்டப்பட்டுள்ளதாகவும் தெரிவித்துள்ளார்.
கூடங்குளம் அணுமின் நிலையத்தின் 3 மற்றும் 4-வது அணு உலைகள் அமைக்கும் பணி முறையே மார்ச் 2023 மற்றும் நவம்பர் 2023-ல் முடிக்கப்படும் என்றும் திரு.ஜிதேந்திர சிங் தெரிவித்துள்ளார்.
பிரதமர் அலுவலகம்
விவசாயிகளுக்கு அதிகாரமளிக்கும் நோக்கில், தேசிய விலங்கின நோய் கட்டுப்பாடு திட்டத்தை பிரதமர் திரு.நரேந்திர மோடி 11 செப்டம்பர் 2019 அன்று தொடங்கி வைக்கிறார்
விவசாயிகளின் வருமானத்தை இரட்டிப்பாக்குவதென்ற மாபெரும் திட்டத்தின் ஒரு அம்சமாக, கால்நடைகளுக்கு ஏற்படக்கூடிய பாத மற்றும் வாய் நோய்கள் மற்றும் புருசெல்லோசிஸ் நோய்களை ஒழிப்பதற்கான, தேசிய விலங்கின நோய்க் கட்டுப்பாடு திட்டத்தை பிரதமர் திரு. நரேந்திர மோடி, உத்தரப்பிரதேசம் மாநிலம் மதுராவில், செப்டம்பர் 11 அன்று தொடங்கி வைக்கிறார்.
மத்திய அரசின் 100 சதவீத நிதியுதவியுடன் கூடிய இத்திட்டத்திற்காக, 2024 வரையிலான ஐந்தாண்டு காலத்திற்கு ரூ.12,652 கோடி ஒதுக்கீடு செய்யப்பட்டு, எருமை மாடு, வெள்ளாடு, செம்மறியாடு மற்றும் பன்றிகள் உள்ளிட்ட சுமார் 500 மில்லியனுக்கும் மேற்பட்ட கால்நடைகளுக்கு ஏற்படக்கூடிய பாத மற்றும் வாய் நோய்களை தடுப்பதற்கான தடுப்பூசி போடப்படும்.
இத்திட்டத்தின்கீழ், 36 மில்லியன் பெண் எருது கன்றுகளுக்கு ஏற்படக்கூடிய புருசெல்லோசிஸ் நோய்க்கான தடுப்பூசியும் போடப்படும்.
2025-க்குள் இந்நோய்களைக் கட்டுப்படுத்தி, 2030-க்குள் முற்றிலும் ஒழிப்பது – என இரண்டு கட்டங்களாக இத்திட்டம் செயல்படுத்தப்படவுள்ளது.
இதே நாளில், தேசிய செயற்கை கருவூட்டல் திட்டத்தையும் பிரதமர் திரு. நரேந்திர மோடி தொடங்கி வைக்கவுள்ளார்.
நாடு முழுவதுமுள்ள 687 மாவட்டங்களில் அமைந்துள்ள வேளாண் அறிவியல் மையங்களில், தடுப்பூசி, நோய் மேலாண்மை, செயற்கைக் கருவூட்டல் மற்றும் உற்பத்தி போன்ற தலைப்புகளில், நடைபெறவுள்ள நாடுதழுவிய பயிலரங்குகளும், அன்றைய தினமே தொடங்கி வைக்கப்படுமென எதிர்பார்க்கப்படுகிறது.
செப்டம்பர் 11 அன்று மதுரா செல்லும்போது, தூய்மையே சேவை திட்டப்பணியையும் பிரதமர் மேற்கொள்வார் என தெரிகிறது.
பிரதமர் அலுவலகம்
காபுல் தீவிரவாதத் தாக்குதல்; பிரதமர் கண்டனம்
காபுலில் நடைபெற்ற தீவிரவாதத் தாக்குதலுக்கு பிரதமர் திரு. நரேந்திர மோடி கண்டனம் தெரிவித்துள்ளார்.
காபுலில் நடைபெற்ற தீவரவாதத் தாக்குதலுக்கு நாங்கள் கடும் கண்டனம் தெரிவிக்கிறோம். உயிர் இழந்தோர் குடும்பத்தினருடன் எமது எண்ணங்கள் உள்ளன. காயமடைந்தவர்கள் விரைவில் குணமடைய நான் பிராத்திக்கிறேன்.
அனைத்து விதமான தீவரவாதத்தையும் எதிர்த்து போரிட ஆப்கானிஸ்தானுக்கு இந்தியா துணையாக இருக்கும். தீவரவாதத்திற்கு ஆதரவு அளிக்கும் அனைத்து சக்திகளும் அழிக்கப்படவேண்டும் தோற்கடிக்கப்பட வேண்டும். என்று பிரதமர் கூறியுள்ளார்.
சுகாதாரம் மற்றும் குடும்ப நலத்துறை அமைச்சகம்
மத்திய சுகாதாரத்துறை அமைச்சர் டாக்டர் மன்சுக் மாண்டவியா உறுப்பு தானக் கொள்கையை ஆய்வு செய்தார்; சர்வதேச தரங்களிலிருந்து கற்றுக் கொள்ளுமாறு அறிவுறுத்தினார்
உறுப்பு தானங்கள் மற்றும் உறுப்பு மாற்று குறித்து மத்திய சுகாதாரத்துறை அமைச்சர் டாக்டர் மன்சுக் மாண்டவியா ஆய்வு செய்தார். அப்போது பேசிய அவர், உறுப்புதானம் மற்றும் உறுப்பு மாற்று சிகிச்சையில் தொலைநோக்கு அடிப்படையிலான கட்டமைப்பு சீர்திருத்தங்கள் வரும் என்று கூறினார்.
நாடு முழுவதும் உறுப்பு மாற்று சிகிச்சைகள் 3 மடங்கு அதிகரித்துள்ளது. கடந்த 2013-ம் ஆண்டு 5000-த்திற்கும் குறைவாக இருந்த உறுப்பு தானம் 2022-ம் ஆண்டு 15,000-த்திற்கும் மேலாக இருந்தது. 2016-ம் ஆண்டு இறந்து போன 930 பேரிடமிருந்து 2265 உறுப்புகள் பயன்படுத்தப்பட்டதாகவும் 2022-ம் ஆண்டு இறந்துபோன 904 பேரிடமிருந்து 2765 உறுப்புகள் பயன்படுத்தப்பட்டதாக தெரிவிக்கப்பட்டது. உறுப்பு தானம் செய்த மத்திய அரசு ஊழியர்களுக்கு சிறப்பு தற்செயல் விடுப்பாக 42 நாட்களை மத்திய அரசு அண்மையில் அறிவித்துள்ளது.
பாதுகாப்பு அமைச்சகம்
லெப்டினென்ட் ஜெனரல் பிஎஸ் பகத் நினைவு ஆய்வு இருக்கை இந்திய ஒருங்கிணைந்த ராணுவக் கல்வி நிறுவனத்தில் அமைக்கப்பட்டுள்ளது
இந்திய ராணுவத்தின் பம்பாய் சாலைகள் அமைப்பு மற்றும் சீக்கியர் படைப்பிரிவின் முன்னாள் கலோனெல் கமாண்டன்ட், லெப்டினென்ட் ஜெனரல் மறைந்த பிஎஸ் பகத்தின் 103-வது பிறந்த நாளில் அவரது நினைவாக ஆய்வு இருக்கையை இந்திய ஒருங்கிணைந்த ராணுவக் கல்வி நிறுவனத்திற்கு இந்திய ராணுவம் அர்ப்பணித்துள்ளது.
புதுதில்லியில் உள்ள இந்திய ஒருங்கிணைந்த ராணுவக் கல்வி நிறுவனம் அக்டோபர் 14- அன்று ஏற்பாடு செய்திருந்த நிகழ்ச்சியில் ராணுவ தலைமை தளபதி ஜெனரல் மனோஜ்பாண்டே இந்த ஆய்வு இருக்கை அமைப்பதற்கு முறையான அறிவிப்பை வெளியிட்டார். ராணுவ முன்னாள் தலைமை தளபதிகள் ஜெனரல் வி பி மாலிக், ஜெனரல் எம்எம் நரவானே, முன்னாள் முதன்மை பொறியாளர் லெப்டினென்ட் ஜெனரல் எஸ் என் சர்மா, ராணுவ போர்க் கல்லூரி கமாண்டன்ட் மற்றும் சீக்கிய படைப்பிரிவின் கலோனெல் லெப்டினென்ட் ஜெனரல் டி பி பாண்டே லெப்டினென்ட் ஜெனரல் பி எஸ் பகத்தின் மகள் திருமதி ஆசலி ஆகியோர் இந்த நிகழ்ச்சிக்கு முன்னிலை வகித்தனர். இந்த ஆய்வு இருக்கைக்கான ரூ. 5 லட்சம் இந்திய ஒருங்கிணைந்த ராணுவக் கல்வி நிறுவனத்தின் இயக்குனர் மேஜர் ஜெனரல் பி கே சர்மாவிடம் ஒப்படைக்கப்பட்டது.
இந்த நிகழ்ச்சியில் பேசிய ராணுவ தளபதி, ராணுவம் தொடர்பான உத்திகள் பற்றி தொலைநோக்கு பார்வை கொண்டிருந்தவர் லெப்டினென்ட் ஜெனரல் பகத் என்றும், அவரது 103-வது பிறந்தநாள், முப்படைகளின் பிணைப்பை, தங்களின் மதிநுட்ப நிறுவனங்களுடன் செயல்படுத்த ஒரு வாய்ப்பை வழங்குகிறது என்றும் கூறினார். இந்த இருக்கை முப்படைகளின் மூத்த அதிகாரிகளுக்கும், வளர்ந்து வரும் பாதுகாப்பு தொழில்நுட்பங்கள் துறையில் நிபுணத்துவம் உள்ள சிவிலியன்களுக்கும் வாய்ப்பளிப்பதாக இருக்கும் என்று அவர் தெரிவித்தார்.
மறைந்த லெப்டினென்ட் ஜெனரல் பி எஸ் பகத் மீண்டும் உருவாக்கப்பட்ட வடக்கு கமாண்டிங்கின் முதலாவது முதன்மை தலைமை கமாண்டிங் அதிகாரியாக பணிபுரிந்தார்.
ஆய்வு இருக்கை அமைக்கப்பட்டதன் ஒரு பகுதியாக, “லெப்டினென்ட் ஜெனரல் பிரேம் பகத்தின் ஆளுமை: தொலைநோக்கு பார்வையும் ராணுவ உத்தியும் மிகுந்த தலைவர்” என்ற நூலினை எழுதும் பொறுப்பு ஓய்வு பெற்ற மேஜர் ஜெனரல் எஸ்ஜி பித்ரே-க்கு அளிக்கப்பட்டுள்ளது. அதேபோல், ஓய்வு பெற்ற ஜெனரல் வி பி மாலிக் 2023- அக்டோர் 14 அன்று வருடாந்திர லெப்டினென்ட் ஜெனரல் பி எஸ் பகத் நினைவு சொற்பொழிவை நிகழ்த்த ஒப்புகொண்டுள்ளார்.
ரெயில்வே அமைச்சகம்
ரயில்வே வேலையில் சேர விரும்புவோர், சட்டவிரோத நடவடிக்கைகளில் ஈடுபடுவது கண்டறியப்பட்டால், ரயில்வே வேலையை பெறுவதற்கு நிரந்தர தடையை சந்திக்க நேரிடும்: ரயில்வே அமைச்சகம் எச்சரிக்கை
ரயில்வே வேலையில் சேர விரும்புபவர்கள், ரயில்வே பாதைகளில் போராட்டம் நடத்துவது, ரயில்களை மறிப்பது, ரயில்வே சொத்துக்களுக்கு சேதம் விளைவிப்பது போன்ற சட்டவிரோத செயல்களில் ஈடுபடுவது கவனத்துக்கு வந்துள்ளதாக ரயில்வே அமைச்சகம் வெளியிட்டுள்ள அறிக்கையில் தெரிவிக்கப்பட்டுள்ளது. இதுபோன்ற தவறான நடவடிக்கைகள், ஒழுங்கீனமானவை என்பதால், இவர்கள் ரயில்வே / அரசு வேலைகளுக்கு பொருத்தமற்றவர்கள் என அந்த அறிக்கை கூறுகிறது. இதுபோன்ற நடவடிக்கையில் ஈடுபடுபவர்களின் வீடியோக்கள், சிறப்பு ஏஜன்சிகள் மூலம் ஆய்வு செய்யப்படும். சட்டவிரோத நடவடிக்கையில் ஈடுபடும் விண்ணப்பதாரர்கள், காவல்துறை நடவடிக்கைக்கு உட்படுத்தப்படுவர் மற்றும் ரயில்வே வேலை பெறுவதற்கு வாழ்நாள் தடை விதிக்கப்படுவர்.
ஆட்கள் தேர்வை நியாயமாகவும், வெளிப்படையாகவும் நடத்த ரயில்வே தேர்வு வாரியம் உறுதிபூண்டுள்ளதாக அந்த அறிக்கையில் தெரிவிக்கப்பட்டுள்ளது. ரயில்வே வேலை விரும்பும் விண்ணப்பதாரர்கள், தவறாக வழிநடத்தப்படக்கூடாது எனவும் அந்த அறிக்கையில் தெரிவிக்கப்பட்டுள்ளது.
பாதுகாப்பு அமைச்சகம்
இந்திய பாதுகாப்புக் கணக்குச் சேவையில் பணிநிலை ஆய்வுக்கு மத்திய அமைச்சரவை ஒப்புதல்
பாதுகாப்புத் துறையின் கீழ் இயங்கும் பாதுகாப்புக் கணக்குத் துறையில் பணிகள் நிலை குறித்த ஆய்வுக்கு பிரதமர் திரு. நரேந்திர மோடி தலைமையில் கூடிய மத்திய அமைச்சரவைக் குழுக் கூட்டத்தில் ஒப்புதல் அளிக்கப்பட்டது. இந்த முடிவு புதிதாக 23 பணியிடங்களை அதிகரிக்க வழிவகுக்கும். இதில் ஒரு பணியிடம் பெரிய பதவியாக இருக்கும்.
உயர் பதவியில் ஓர் இடமும், எச்.ஏ.ஜி.  நிலையில் 6 பணியிடங்களும், எஸ்.ஏ.ஜி.  நிலையில் 6 பணியிடங்களும் அதிகரிக்கப்படும். ஜே.ஏ.ஜி.  நிலையில் 10 இடங்களும் அதிகரிக்கப்படும். “எச்.ஏ.ஜி. பிளஸ்”  நிலையில் ஓர் இடம் குறைக்கப்படும். எஸ்.டி.எஸ்.  நிலையில் 12 இடங்களும் ஜே.டி.எஸ்.  நிலையில் 10 இடங்களும் அதிகரிக்கப்படும்.
இந்திய பாதுகாப்புக் கணக்குச் சேவையின் செயல்பாடுகளின் தேவை, பணிநிலை அமைப்பு, அலுவலர்களின் பணி முன்னேற்றம் ஆகியவற்றின் தேவை கருதி பணிநிலை ஆய்வு செய்யப்பட்டது.
பிரதமர் அலுவலகம்
ஆசிய விளையாட்டுப் போட்டியில் 4x400 மீட்டர் கலப்பு தொடர் ஓட்டத்தில் வெள்ளிப் பதக்கம் வென்ற இந்திய அணிக்கு பிரதமர் பாராட்டு
ஆசிய விளையாட்டுப் போட்டியில் 4x400 மீட்டர் கலப்பு தொடர் ஓட்டத்தில் வெள்ளிப் பதக்கம் வென்ற முகமது அஜ்மல், வித்யா ராம்ராஜ், ராஜேஷ் ரமேஷ் மற்றும் வெங்கடேசன் சுபா ஆகியோருக்கு பிரதமர் திரு நரேந்திர மோடி வாழ்த்து தெரிவித்துள்ளார்.
இது தொடர்பாக பிரதமர் திரு.நரேந்திரமோடி வெளியிட்டுள்ள சமூக ஊடக எக்ஸ் பதிவில், “ஆசிய விளையாட்டுப் போட்டிகளில் 4 x 400மீ கலப்பு தொடர் ஓட்டப் போட்டியில் நமது விளையாட்டு வீரர்கள் அற்புதமாக விளையாடி வென்றுள்ளனர்.
இந்த அற்புதமான வெற்றியைப் பெற்ற முகமது அஜ்மல், வித்யா ராம்ராஜ், ராஜேஷ் ரமேஷ் மற்றும் வெங்கடேசன் சுபா ஆகியோருக்கு எனது வாழ்த்துகள்! அவர்களின் குழுப்பணி சிறப்பாக இருந்தது," என்று கூறியுள்ளார்.
பாதுகாப்பு அமைச்சகம்
ஈ-சஞ்ஜீவனி தளத்தில் ராணுவ தேசிய வெளி நோயாளிகள் பிரிவு தொடக்கம்
மருத்துவ நிபுணர்களின் பற்றாக்குறையை கருத்தில் கொண்டு அதை களையும் விதமாக, ஈ-சஞ்ஜீவனி தளத்தில் இலவச ஆன்லைன் மருத்துவ ஆலோசனை சேவைகளை வழங்குவதற்கு ராணுவத்தின் முன்னாள் மருத்துவர்கள் முன்வந்து இருக்கிறார்கள். இதன் மூலம், ராணுவ முன்னாள் மருத்துவ நிபுணர்களின் மதிப்புமிக்க அனுபவத்தின் பலனை நாடு முழுவதும் உள்ள மக்கள் பெற முடியும்.
இந்திய அரசின் சுகாதாரம் மற்றும் குடும்பநல அமைச்சகத்தின் கீழ் செயல்படும் மொகாலியில் உள்ள சி-டாக் உருவாக்கியுள்ள ஈ-சஞ்ஜீவனி வெளி நோயாளிகள் பிரிவு, இந்திய மக்கள் அனைவருக்கும் இலவச ஆன்லைன் மருத்துவ ஆலோசனையை வழங்குவதோடு, மருந்துகளுக்கான பரிந்துரையையும் இணையம் மூலமாகவே வழங்குகிறது.
மூன்று மாநிலங்களில் வெற்றிகரமாக தொடங்கப்பட்ட முன்னாள் ராணுவத்தினரின் வெளி நோயாளிகள் பிரிவு, பாதுகாப்பு தேசிய வெளிநோயாளிகள் பிரிவு என்று தற்போது பெயர் மாற்றம் செய்யப்பட்டு 2021 மே 14 முதல் நாடு முழுவதும் தொடங்கப்பட்டுள்ளது. www.esanjeevaniopd.in என்ற இணைய முகவரியில் சேவைகள் கிடைக்கும். ராணுவத்தின் மூத்த மருத்துவ நிபுணர்களின் சேவைகள் கிடைத்திருப்பதன் மூலம் வீட்டில் இருந்தவாறே வெளி மருத்துவ சேவைகள் வழங்கும் திட்டத்திற்கு ஊக்கம் கிடைத்துள்ளது.
நாடு முழுவதும் உள்ள நோயாளிகள் மூத்த மருத்துவர்களின் பரந்து விரிந்த அனுபவம் மற்றும் நிபுணத்துவத்தை பயன்படுத்திக் கொள்கின்றனர். இதன் மூலம், மருத்துவமனைகளுக்கு நோயாளிகள் செல்வதை தவிர்த்து தங்கள் வீடுகளிலேயே பாதுகாப்பாக இருந்துகொண்டு தேவையான மருத்துவ அறிவுரை மற்றும் ஆலோசனைகளை பெற முடியும். இதனால் கொரோனா தொற்று பரவல் தடுக்கப்படுவதோடு, குறைந்த அளவே உள்ள சுகாதார வளங்கள் மீது அதிக சுமை ஏற்றப்படுவதும் தவிர்க்கப்படுகிறது. esanjeevaniopd.in எனும் தளத்தில் நுழைந்து மருத்துவ சேவைகளை பெற்றுக் கொள்ளுமாறு அனைத்து மக்களும் கேட்டுக்கொள்ளப்படுகிறார்கள்.
மத்திய அமைச்சரவை
அடல் புத்தாக்க இயக்கத்தை நீட்டிக்க மத்திய அமைச்சரவை ஒப்புதல்
பிரதமர் திரு.நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் அடல் புத்தாக்க இயக்கத்தை  2023 மார்ச் மாதம் வரை நீட்டிக்க ஒப்புதல் வழங்கப்பட்டது. நாட்டில் தொழில் முனைவு சூழல் மற்றும் புதிய கண்டுபிடிப்புகளை ஊக்குவிக்கும் புத்தாக்க கலாச்சாரத்தை உருவாக்குவதை நோக்கமாகக் கொண்டு அடல் புத்தாக்க இயக்கம் செயல்பட்டு வருகிறது.
அடல் புத்தாக்க இயக்கத்தின் மூலம் மேற்கொள்ள திட்டமிட்டுள்ள இலக்குகள் வருமாறு-
- 10,000 அடல் டிங்கரிங் ஆய்வகங்களை ஏற்படுத்துதல்
- 101 அடல் இன்குபேஷன் மையங்களை உருவாக்குதல்
- 50 அடல் சமுதாய புத்தாக்க மையங்களை உருவாக்குதல்
- அடல் புதிய இந்தியா சவால்களின் மூலம் 200 ஸ்டார்ட் அப்-களுக்கு ஆதரவளித்தல்
2015 ஆம் ஆண்டில் பட்ஜெட் உரையில் மத்திய நிதியமைச்சர் அறிவித்ததற்கு இணங்க இந்த இயக்கம் நித்தி ஆயோக்கின் கீழ் அமைக்கப்பட்டுள்ளது. நாட்டில் தொழில் முனைவு சூழல் மற்றும் புத்தாக்க கலாச்சாரத்தை உருவாக்குவதை நோக்கமாகக் கொண்டு, பள்ளி, பல்கலைக்கழகம், ஆராய்ச்சி நிறுவனங்கள், எம்எஸ்எம்இ, தொழிற்சாலைகள் அளவில் அடல் புத்தாக்க இயக்கம் செயல்பட்டு வருகிறது. உள்கட்டமைப்பு உருவாக்கம், நிறுவன கட்டமைப்பு ஆகியவற்றில் இது கவனம் செலுத்தியுள்ளது. தேசிய அளவிலும், உலக அளவிலும் இந்த இயக்கம் புத்தாக்க சூழலியலை ஒருங்கிணைக்க பாடுபட்டு வருகிறது.
அடல் புத்தாக்க இயக்கம் பல்வேறு நிகழ்ச்சிகள் மூலம் லட்சக்கணக்கான பள்ளிக் குழந்தைகளுக்கு புத்தாக்க உணர்வை ஊட்டியுள்ளது. இந்த இயக்கத்தின் ஆதரவுடன் ஸ்டார்ட் அப்-கள் ரூ.2,000 கோடிக்கும் மேற்பட்ட முதலீட்டை ஈர்த்துள்ளதுடன் பல ஆயிரக்கணக்கானோருக்கு வேலைவாய்ப்புகளை உருவாக்கி உள்ளனர். தேசிய நலனைக் கருத்தில் கொண்டு பல்வேறு செயல்பாடுகளை ஏஐஎம் செயல்படுத்தி வருகிறது.
மத்திய அமைச்சரவை இதற்கு ஒப்புதல் வழங்கியதையடுத்து ஏஐஎம் மேலும் அதிக பொறுப்புணர்வுடன் அனைவருக்குமான புத்தாக்க சூழலை உருவாக்க வழி ஏற்பட்டுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1814821
குடியரசுத் துணைத் தலைவர் செயலகம்
எழுச்சியின் புதிய சகாப்தத்தை காண்கிறது வடகிழக்கு பிராந்தியம்: குடியரசு துணைத் தலைவர்
வடகிழக்கு பிராந்தியம் கடந்தகால பிரச்சினைகளில் இருந்து விடுபட்டு எழுச்சியின் புதிய சகாப்தத்தை காண்கிறது என குடியரசு துணைத் தலைவர் திரு வெங்கையா நாயுடு கூறினார்.
வடகிழக்கு மாநிலங்களில் சுற்றுப் பயணம் மேற்கொண்டுள்ள குடியரசு துணைத் தலைவர் திரு. வெங்கையா நாயுடு, அருணாச்சலப் பிரதேச சட்டப்பேரவையின் சிறப்பு கூட்டத்தில் உரையாற்றினார். அப்போது அவர் கூறியதாவது:
வடகிழக்கு பகுதி கடந்த கால சிக்கல்களில் இருந்து விடுபட்டுள்ளது. கடந்த 7 ஆண்டுகளில், இங்கு தீவிரவாத பிரச்சினை வெகுவாக குறைந்துள்ளது. தற்போது பொருளாதாரம் மேம்பாட்டுடன், உள்கட்டமைப்புகள் விரிவடைந்து வருவதால், எழுச்சியின் புதிய சகாப்தத்தை வடகிழக்கு பகுதி காண்கிறது.
இங்கு தீவிரவாத பிரச்சினை, போதிய உள்கட்டமைப்பு இல்லாமல் இருந்ததால், தனியார் முதலீடுகள் இல்லாமல் வளர்ச்சி பற்றாக்குறை ஏற்பட்டது. தற்போது அதில் இருந்து மீண்டு புதிய எதிர்காலத்தை நோக்கி செல்ல வடகிழக்கு பகுதி தீர்மானித்துள்ளதை குறிப்பிடுவதில் பெருமிதம் அடைகிறேன். ஏராளமான உள்கட்டமைப்பு திட்டங்கள் இங்கு நிறைவடைந்துள்ளன. பல திட்டங்கள் நடந்து வருகின்றன. இது சமூக பொருளாதார முன்னேற்றத்துக்கு சான்றாக உள்ளது.
இவ்வாறு திரு வெங்கையா நாயுடு பேசினார்.
இ-விதான் முறையை அறிமுகம் செய்த முதல் வடகிழக்கு மாநில சட்டப்பேரவை மற்றும் நாட்டின் 3வது சட்டப்பேரவையாக இருப்பதற்காக, அருணாச்சலப் பிரதேச சட்டப்பேரவையை குடியரசு துணைத் தலைவர் பாராட்டினார்.
பாதுகாப்பு அமைச்சகம்
ராணுவ தளபதி பாராட்டு அட்டை விருதாளர்களின் பட்டியல் வெளியீடு
2022 சுதந்திர தின விழாவையொட்டி, ராணுவ தளபதி பாராட்டு அட்டை விருதாளர்களின் பட்டியல் வெளியிடப்பட்டுள்ளது.
முழுவிவரத்துக்கு இந்த ஆங்கில செய்திக்குறிப்பை காணவும் https://www.pib.gov.in/PressReleasePage.aspx?PRID=1851756
பிரதமர் அலுவலகம்
ஜேஷ்டாஷ்டமியை ஒட்டி காஷ்மிரி பண்டிட் சமூகத்தினருக்கு பிரதமர் வாழ்த்து
ஜேஷ்டாஷ்டமியை ஒட்டி காஷ்மிரி பண்டிட் சமூகத்தினருக்கு பிரதமர் திரு நரேந்திர மோடி வாழ்த்துக்களை தெரிவித்துக் கொண்டுள்ளார்.
“நல்வாழ்த்துக்கள் - குறிப்பாக காஷ்மிரி பண்டிட் சமூகத்தினருக்கு இந்த ஜேஷ்டாஷ்டமி சிறப்பு தினத்தையொட்டி மாதா கீர் பவானியின் தெய்வீக அனுக்கிரகத்துடன் அனைவரும் மகிழ்ச்சியாகவும், நல்ல உடல் நலத்துடனும், செழிப்புடனும் இருக்கட்டும்” என்று பிரதமர் கூறியுள்ளார்.
(
பிரதமர் அலுவலகம்
வேலைவாய்ப்பு முகாமின் கீழ் அரசு துறைகள் மற்றும் நிறுவனங்களில் புதிதாக நியமிக்கப்பட்டுள்ள 71,000 பணியாளர்களுக்கு நியமன கடிதங்களை வழங்கும் விழாவில் காணொலிக் காட்சி வாயிலாக பிரதமர் ஆற்றிய உரையின் தமிழாக்கம்
வணக்கம்!
நண்பர்களே,
2023-ஆம் ஆண்டின் முதலாவது வேலைவாய்ப்பு முகாம், இது. வெற்றி பெற்ற விண்ணப்பதாரர்கள் மட்டுமல்லாது கோடிக்கணக்கான குடும்பங்களிடையே இன்றைய நிகழ்வு புதிய நம்பிக்கையை ஏற்படுத்தி உள்ளது. எதிர்காலத்தில் லட்சக்கணக்கானோர் அரசு பணிக்கான நியமனங்களை பெற உள்ளனர்.
மத்திய அரசு மட்டுமல்லாமல், தேசிய ஜனநாயக கூட்டணி மற்றும் பிஜேபி ஆளும் மாநிலங்களிலும் தொடர் வேலைவாய்ப்பு முகாம்கள் நடத்தப்பட்டு வருகின்றன. இது போன்ற முகாம்கள் நமது அரசின் புதிய அடையாளமாக மாறி உள்ளன. பணி நியமன நடைமுறையில் மிகப்பெரிய மாற்றம் ஏற்படுத்தப்பட்டுள்ளதை நீங்கள் அனைவரும் உணர்ந்திருப்பீர்கள். மத்திய அரசு பணிக்கான பணி நியமன நடைமுறை, முன்பு இருந்ததைவிட தற்போது சீரமைக்கப்பட்டு, துரிதப்படுத்தப்பட்டுள்ளது.
நண்பர்களே,
பணி நியமன நடைமுறையில் நீங்கள் காணும் வெளிப்படைத்தன்மையும், வேகமும் அரசின் ஒவ்வொரு செயல்பாட்டிலும் வெளிப்படுகிறது. நீண்ட காலமாக நிலுவையில் இருந்து வரும் பதவி உயர்வு பிரச்சனையை தீர்த்து வைப்பதில் நமது அரசு உறுதி பூண்டுள்ளது. இன்று பணி நியமன கடிதம் பெற்றிருப்போருக்கு இது ஓர் புதிய தொடக்கம். அரசு பணியில் நீங்கள் நியமிக்கப்படும்போது அது சேவையாக கருதப்படுமேயன்றி, பணியாக அல்ல. தனியார் துறையில் தான் பணியாக கொள்ளப்படும். நாட்டின் 140 கோடி மக்களுக்கு சேவையாற்றும் வாய்ப்பு கிடைத்திருப்பதை நீங்கள் அதிர்ஷ்டமாக கருத வேண்டும்.
தொழில்நுட்பம் வாயிலான சுய கற்றலை என்பது இன்றைய தலைமுறைக்கு கிடைத்திருக்கும் மிகப்பெரிய வாய்ப்பாக நான் கருதுகிறேன். வாழ்வில் எத்தகைய உயர்வை நீங்கள் அடைந்தாலும் கற்பதை ஒருபோதும் நிறுத்தக்கூடாது. வேகமாக மாறிவரும் இந்தியாவில் வேலைவாய்ப்பும் சுய வேலைவாய்ப்புகளும் பெருமளவில் உருவாக்கப்பட்டு வருகின்றன. இன்று, சுய வேலைவாய்ப்பு துறை பெருமளவு முன்னேறி வருகிறது. உள்கட்டமைப்பு, மிகப்பெரிய அளவில் மேம்படுத்தப்பட்டு வரும் காரணத்தால் கடந்த எட்டு ஆண்டுகளில் லட்சக்கணக்கான வேலைவாய்ப்புகள் உருவாக்கப்பட்டுள்ளன. 100 லட்சம் கோடி ரூபாய் மதிப்பிலான உள்கட்டமைப்பு முதலீடுகளால் அபரிமிதமான வேலை வாய்ப்புகள் ஏற்படுத்தப்பட்டுள்ளன. பாரத் நெட் திட்டத்தின் வாயிலாக ஒவ்வொரு கிராமத்திலும் அகண்ட அலைவரிசை இணைப்பு தற்போது வழங்கப்பட்டு வருகிறது. கிராமங்களை உலகின் இதர பகுதிகளுடன் இணைக்கும் போது புதிய வேலைவாய்ப்புகள் உருவாகின்றன.
நாட்டை முன்னெடுத்துச் செல்லும் திறன் உங்கள் அனைவரிடமும் உள்ளது. தொடர்ந்து முன்னேறுவதுடன் உங்களது கடமையை சிறப்பாகச் செய்திடுங்கள்.
உங்கள் அனைவருக்கும் எனது நல்வாழ்த்துகள்.
மிக்க நன்றி.
பொறுப்புத்துறப்பு: இது பிரதமர் உரையின் தோராயமான மொழிபெயர்ப்பாகும். பிரதமர் தமது உரையை இந்தியில் வழங்கியிருந்தார்.
விண்வெளித்துறை
அமைதிக்காக விண்வெளியின் பயன்பாடு மற்றும் ஆய்வு குறித்த ஒத்துழைப்பிற்கென இந்தியாவிற்கும், சாவோ டோம் மற்றும் பிரின்சீப்பிற்கு இடையேயான கட்டமைப்பு ஒப்பந்தத்தின் விவரங்கள் அமைச்சரவைக் கூட்டத்தில் எடுத்துரைக்கப்பட்டன
அமைதிக்காக விண்வெளியின் பயன்பாடு மற்றும் ஆய்வு குறித்த ஒத்துழைப்பிற்கென இந்தியாவிற்கும், சாவோ டோம் மற்றும் பிரின்சீப்பிற்கும் இடையேயான கட்டமைப்பு ஒப்பந்தத்தின் விவரங்கள், பிரதமர் திரு. நரேந்திர மோடி தலைமையிலான அமைச்சரவைக் கூட்டத்தில் எடுத்துரைக்கப்பட்டன, இந்த கட்டமைப்பு ஒப்பந்தம் 2018 ஆம் ஆண்டு செப்டம்பர் மாதம் 7 ஆம் தேதியன்று புதுதில்லியில் கையெழுத்தானது.
முக்கிய கூறுகள்:
(- இந்தக் கட்டமைப்பு ஒப்பந்தம் புவி மண்டலத்தின் தொலைதூர உணர்வு, செயற்கைக் கோள் தகவல்; செயற்கைக் கோள் ஊடுருவல், விண்வெளி அறிவியல் மற்றும் விண்வெளி ஆய்வுத் துறையில் புதிய ஆராய்ச்சி நடவடிக்கைகள் மற்றும் செயலாக்கத்திற்கான வாய்ப்புகள் பற்றி ஆராய்வதற்கு உதவிடும்;
- இந்தக் கட்டமைப்பு ஒப்பந்தம் மனித சமுதாயத்தின் நலனுக்கென விண்வெளி தொழில்நுட்பத் துறையில் கூட்டு நடவடிக்கைகளை வளர்த்திடவும் உதவி செய்யும். எனவே, இருநாடுகளின் அனைத்துப் பகுதிகளும் இதனால் பயன்பெறும்.